# Csongrád Város Polgármesterétől M

Száma: Fjl/264-1/2022

Előadó: Bartáné Kocsis Andrea

## E L Ő T E R J E S Z T É S

**Csongrád Város Önkormányzata Képviselő-testületének**

**2022. március 31-i ülésére**

*Tárgy: A Csongrád – Bokros kerékpár út Zöldkereszt dűlőig terjedő szakasz kezelésének átadása a Magyar Közút Nonprofit Zrt-nek*

**Tisztelt Képviselő-testület!**

Csongrád Városi Önkormányzat képviselő testülete a 42/2018 (II.22.) önkormányzati határozatával döntött a Csongrádhoz tartozó lakott területen kívüli kerékpárutak kezelésének Magyar Közút Nonprofit Zrt. részére történő átadásáról.

A 2018. döntés értelmében a következő kerékpárút szakaszok kezelése került át a nonprofit zrt-hez:

* 451-es főút szentesi szakasz mellett épült kerékpárút 96007/0+000-96007/2+7 szakasza
* 451-es főút Kiskunfélegyháza felé tartó szakasz 96015/0+000-96015/1+451 (régi szakasz Csongrád táblától a bokrosi leágazásig)
* 4502. j főút mellett épült „bokrosi” kerékpárút 96058/0+000-96058/3+513 szakasza (Zöld kereszti leágazástól Bokros bevezetőig)

A Magyar Közút Nonprofit Zrt. tájékoztatása szerint az Országos Kerékpáros Törzshálózat nyomvonala megváltozott, ezért lehetőség van a 4502. j főút mellett épült „bokrosi” kerékpárút azon szakaszának kezelésbe adására is, mely korábban nem történt meg. Ez a szakasz a 4502j. főút mellett megépült „bokrosi” kerékpárút Zöld kereszt leágazásig tartó szakaszát érinti.

Fent leírtak alapján az érintett kerékpárút/ak üzemeltetése az átadási eljárás lefolytatását követően továbbra is közös feladat lesz, hiszen a rendelet értelmében továbbra sem teljes átvétel történik. Az átvételt követően a közútkezeléssel érintett kerékpárútszakaszok vonatkozásában a települési önkormányzat együttműködik a Magyar Közút Nonprofit Zrt-vel a fenntartási, üzemeltetési feladatainak ellátásában és az adott kerékpárútszakaszokhoz kapcsolódó fejlesztési tervek, programok végrehajtásában.

Javaslom, hogy a T. Képviselő-testületet a határozati javaslatban megfogalmazottak szerint járuljon hozzá a Kormányrendeletben meghatározott kerékpárút szakaszok birtokba adásához.

## HATÁROZATI JAVASLAT

A Képviselő-testület megtárgyalta a*” A Csongrád – Bokros kerékpár út Zöldkereszt dűlőig terjedő szakasz kezelésének átadása a Magyar Közút Nonprofit Zrt-nek”* című előterjesztéstés az alábbi határozatot hozza:

A Képviselő-testület - az országos kerékpárút-törzshálózat egyes elemeinek és a főutakkal párhuzamos kerékpárutak lakott területen kívüli szakaszai kezelőjének kijelöléséről szóló 355/2017. (XI.29.) Kormányrendeletben foglaltak alapján egyetért a 4502. j főút mellett épült „bokrosi” kerékpárút Zöldkereszt dűlőig terjedő szakasz kezelésbe adásáról a Magyar Közút Nonprofit Zrt. részére.

Felhatalmazza a polgármestert az ezzel kapcsolatos feladatok ellátásával, átadási dokumentációk, birtokbaadási jegyzőkönyvek aláírására.

Erről értesítést kapnak:

1. A Képviselő-testület tagjai
2. Bedő Tamás polgármester
3. Fejlesztési és Üzemeltetési Iroda
4. Gazdálkodási Iroda
5. Csongrád Városi Önkormányzat Városellátó Intézménye
6. Magyar Közút Nonprofit Zrt. Csongrád Megyei Igazgatósága

Csongrád, 2022. március 9.

Bedő Tamás

polgármester